nahid-hub/BLUGE-bengali-wikipedia-section-title-prediction huggingface dataset:
এদের পিছনের ডানার পৃষ্ঠভাগ উজ্জ্বল নীল বর্ণের। পিছনের ডানার শেষে এবং সামনের ডানার সামনে থেকে প্রায় এক-ত্তৃতীয়াংশ গাঢ় কালো। সামনের ডানার শীর্ষ খয়রি রঙের হয়। এর উপর আবার দুটো সাদা পটি থাকে।সামনের ও পিছনের উভয় ডানা জোড়াতেই দুটো করে চোখ থাকে এবং পার্শ্বপ্রান্তে খয়রি পাড় থাকে।
ডানার নিচের পিঠের রঙ ম্যাটমেটে,ধুসর ও খয়রি মেশানো।

সঠিক অনুচ্ছেদ শিরোনাম কোনটি?
titleA. আকার
titleB. বর্ণনা
titleC. আহার্য উদ্ভিদ
titleD. শূককীট
উত্তর: titleB
সম্রাট ওয়েনের মৃত্যুর সময় ধরা হয় যে তিনি অসুস্থতার কারণে মারা গেছেন। কিন্তু পরবর্তী তাং রাজবংশ সময়ে অনুমান করা হয় সম্রাট ওয়েনকে সম্রাট ইয়াংয়ের নির্দেশে হত্যা করা হয় – যদিও এর কোন সত্যতা পাওয়া যায় নি তবুও বেশির ভাগ ইতিহাসবেত্তারা হত্যার বিষয়টা সত্য বলে মনে করেন। সোং সাম্রাজ্য সময়কালের ইতিহাসবেত্তা সিমা গুয়াং রচিত জিঝি তংজিয়ান বইকে চীনের ইতিহাসের সবচেয়ে বিশ্বাসযোগ্য উৎস হিসেবে ধরা হয় এবং এতে বর্ণিত আছে যে সম্রাট ওয়েন রেনশুউতে তার গ্রীষ্মকালীন রাজপ্রাসাদে অবকাশ যাপন করতে গিয়ে অসুস্থ হয়ে পড়েন। সেসময়ে তিনি যুবরাজ ইয়াং গুয়াংকে রাজপ্রাসাদের ডাবাও হলে থাকার নির্দেশ দেন। ইয়াং গুয়াং সম্রাট ওয়েনকে মারার পরিকল্পনার ব্যাপারে সতর্কতা কথা উল্লেখ করে ইয়াং সুকে পত্র লিখেন। ইয়াং সু তার জবাবে গুয়াংয়ের কাছে একটি পত্র লিখেন যা সম্রাটের হাতে গিয়ে পরে। এছাড়া ইয়াং গুয়াং সম্রাটের উপপত্নী চেনকে ধর্ষণ করার চেষ্টা করার কথা তার কানে গেলে তিনি ক্ষিপ্ত হন এবং লিউ শু ও ইয়াং ইয়ানকে দিয়ে ইয়াং ইয়ংকে ডেকে পাঠান তাকে পুনরায় রাজদরবারের যুবরাজ করার জন্য। কিন্তু ইয়াং গুয়াং ও ইয়াং সু তাদের বন্দী করেন এবং ঝেং হেংকে সম্রাটকে দেখাশুনার দায়িত্ব দেন। ঝেং হেং সকল সেবিকা ও খোজা কর্মকর্তাদের সম্রাটের কক্ষ থেকে বের করে দেন এবং পরদিন সম্রাটের মৃত্যু হয়। এ কারণে তার মৃত্যু নিয়ে বিতর্ক রয়েছ।

সঠিক অনুচ্ছেদ শিরোনাম কোনটি?
titleA. পিতৃহত্যা বিতর্ক
titleB. জিন যুবরাজ
titleC. প্রাথমিক রাজত্বকাল
titleD. সমাধি
উত্তর: titleA
বাংলাদেশের প্রাচীনতম শহরের মধ্যে মুন্সিগঞ্জ অন্যতম, ব্রিটিশ সৃষ্ট জেলাগুলির মধ্যে একটি অন্যতম জেলা মুন্সিগঞ্জ। সেই জেলার অন্যতম উপজেলা ‍‍গজারিয়া। সুলতানী আমলে মুসলমানদের স্বতন্ত্র শিক্ষা ব্যবস্থা অর্থাৎ মসজিদকেন্দ্রিক আরবী, ফরাসী ও ভাষা সাহিত্য শিক্ষাদান পদ্ধতি গড়ে উঠে। এসময়ে টোল, পাঠশালা ও মক্তবে বাংলা, সংস্কৃত ও গণিত শিক্ষার বিস্তার ঘটে। 

সঠিক অনুচ্ছেদ শিরোনাম কোনটি?
titleA. শিক্ষা
titleB. ভৌগলিক উপাত্ত
titleC. ইতিহাস
titleD. জনসংখ্যার উপাত্ত
উত্তর: titleC
"স্যাম্পল রেজিস্ট্রেশন সিস্টেম বুলেটিন-২০১৬" 'অনুযায়ী, ভারত ২০১৩ সাল থেকে মাতৃমৃত্যু-সমানুপাত (এমএমআর) এ ২৬.৯ শতাংশ হ্রাস পেয়েছে। এমএমআর সংখ্যা, ২০১১-২০১৩ সালের মাঝে ১৬৭ থেকে কমে ২০১৪-২০১৬ সালের মাঝে ১৩০ এ তথা ২০১৫-১৭ সালে ১২২ এ এসে ঠেকে এবং এরই দ্বারা ২০১৪-২০১৬ সালগুলির শেষ জরিপের পরিসংখ্যান থেকে ৬.১৫% হ্রাস পায়।
সঠিক অনুচ্ছেদ শিরোনাম কোনটি?
titleA. প্রাদুর্ভাব
titleB. নিবারণ
titleC. স্বাস্থ্যের অবস্থা অনুসারে
titleD. জনস্বাস্থ্য উদ্যোগসমূহ
উত্তর: titleA
ঊনবিংশ শতাব্দীর প্রথম দিকে কলকাতা শহর দুটি ভাগে বিভক্ত হয়ে যায়। শহরের দক্ষিণে যে অংশে ব্রিটিশরা বাস করতেন সেটিকে বলা হত হোয়াইট টাউন এবং উত্তরে যে অংশে ভারতীয়েরা বাস করত সেটিকে বলা হত ব্ল্যাক টাউন। ১৮৫০-এর দশক থেকে কলকাতা শহর বস্ত্রবয়ন ও পাটশিল্পে বিশেষ সমৃদ্ধি অর্জন করতে শুরু করে। এর ফলে ব্রিটিশ সরকার এখানে রেলপথ ও টেলিগ্রাফ প্রকল্পের মতো পরিকাঠামো উন্নয়নমূলক প্রকল্পে প্রচুর অর্থ বিনিয়োগ করেন। ব্রিটিশ ও ভারতীয় সংস্কৃতির মিশ্রণে শহুরে বাঙালিদের মধ্যে এক নব্য "বাবু" শ্রেণির উদ্ভব ঘটেছিল। এই বাবুরা ছিলেন সাধারণত উচ্চবর্ণীয় হিন্দু, ইংরেজি শিক্ষায় শিক্ষিত ও সংবাদপত্রের পাঠক। পেশাগতভাবে এঁরা ছিলেন জমিদার, সরকারি কর্মচারী বা শিক্ষক। ঊনবিংশ শতাব্দীতে বাংলার নবজাগরণ নামে পরিচিত যে যুগান্তকারী সামাজিক ও সাংস্কৃতিক সংস্কার আন্দোলন বাঙালি সমাজের চিন্তাধারা ও রুচির আমূল পরিবর্তন ঘটাতে সক্ষম হয়েছিল তার পটভূমিও ছিল এই কলকাতা শহর। বাংলার নবজাগরণ শুধু বাংলা নয়, সমগ্র ভারতের পথপ্রদর্শক হয়েছিল। এই আন্দোলনের পুরোধাপুরুষেরা ছিলেন রাজা রামমোহন রায় (১৭৭২–১৮৩৩), হেনরি লুই ভিভিয়ান ডিরোজিও (১৮০৯–১৮৩১), রামতনু লাহিড়ী (১৮১৩–১৮৯৮), মহর্ষি দেবেন্দ্রনাথ ঠাকুর (১৮১৭–১৯০৫), ঈশ্বরচন্দ্র বিদ্যাসাগর (১৮২০–১৮৯১), বঙ্কিমচন্দ্র চট্টোপাধ্যায় (১৮৩৮–১৮৯৪), রামকৃষ্ণ পরমহংস (১৮৩৬–১৮৮৬), কেশবচন্দ্র সেন (১৮৩৮–১৮৮৪), স্বামী বিবেকানন্দ (১৮৬৩–১৯০২) প্রমুখ ব্যক্তিবর্গ।

সঠিক অনুচ্ছেদ শিরোনাম কোনটি?
titleA. প্রাক-ব্রিটিশ যুগ
titleB. অর্থনীতি
titleC. পরিবহন
titleD. বাংলার নবজাগরণ
উত্তর: titleD
১৯৯০ সালের ৩১ জুলাই ইসলামী বিশ্ববিদ্যালয়ের ইংরেজি বিভাগে যোগদান করেন এবং ২০০৫ সালের ১ সেপ্টেম্বর প্রফেসর পদে পদোন্নতি পান। এছাড়াও তিনি ২০০৮ সালের অক্টোবর থেকে ২০১৩ সালের জুন পর্যন্ত সৌদি আরবের কিং খালিদ বিশ্ববিদ্যালয়ের ভিজিটিং প্রফেসর হিসেবে অধ্যাপনা করেন। তিনি ২০১৪ সালে যুগপৎ ইসলামী বিশ্ববিদ্যালয় শিক্ষক সমিতির নির্বাচিত সাধারণ সম্পাদক এবং বাংলাদেশ বিশ্ববিদ্যালয় শিক্ষক সমিতি ফেডারেশনের  মহাসচিব হিসেবে দায়িত্ব পালন করেন। এর আগে বিশ্ববিদ্যালয় বঙ্গবন্ধু পরিষদের সাধারণ সম্পাদক, ইনস্টিটিউশনাল কোয়ালিটি এসুরেন্স সেলের (আইকিউএসি) পরিচালক ও ছাত্র উপদেষ্টা হিসেবে দায়িত্ব পালন করেছেন। ইসলামী বিশ্ববিদ্যালয়ের ফোকলোর বিভাগের সভাপতি ও ইংরেজি বিভাগে একাধিকবার সভাপতির দায়িত্ব পালন করেছেন। ২০১৬ সালের ২১ আগস্ট প্রফেসর ড. হারুন-উর-রশিদ আসকারী, ইসলামী বিশ্ববিদ্যালয়ের এর ১২তম উপচার্য হিসেবে যোগদান করেন। তিনি বাংলাদেশ বিশ্ববিদ্যালয়ের মঞ্জুরি কমিশনের খণ্ডকালীন সদস্য হিসেবে মনোনীত হয়েছেন। এছাড়াও তিনি বঙ্গবন্ধুর শতবার্ষিকী উদযাপন জাতীয় বাস্তবায়ন কমিটির অধিনস্ত  ‘ইন্টারন্যাশনাল পাবলিকেশন এন্ড ট্রান্সলেশন’ কমিটির সদস্য হিসেবে কাজ করছেন এবং বঙ্গবন্ধুর ঐতিহাসিক ১০ জানুয়ারী ১৯৭২ স্বদেশ প্রত্যাবর্তন দিবসের বক্তব্য ইংরেজিতে অনুবাদ করেন।থাম্ব|আসকারী চীনের কুনমিংয়ে একটি আন্তর্জাতিক সম্মেলনে ভাষণ দিচ্ছেন। (ডিসেম্বর 15, 2018)
সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. গ্রন্থ
titleC. ব্যক্তিগত জীবন
titleD. কর্মজীবন
উত্তর: titleD
জম্মু ও কাশ্মীর রাজ্যের প্রথম আইনসভা যা "প্রজা সভা" নামে অধিক পরিচিত মহারাজা হরি সিং এর মন্ত্রিসভা কর্তৃক ১৯৩৪ সালে প্রতিষ্ঠিত হয়েছিল। এতে নির্বাচিত জনপ্রতিনিধির জন্য ৩৩ টি আসন, ৩০ জন মনোনীত সদস্য এবং ১২ জন "উপ-আধিকারিক" সদস্য ছিলেন। 

১৯৩৪ সালে অনুষ্ঠিত প্রথম নির্বাচনে পন্ডিত রাম চন্দর দ্যুবে নেতৃত্বাধীন লিবারেল গ্রুপ সংখ্যাগরিষ্ঠ দল হিসেবে আত্মপ্রকাশ করে এবং মুসলিম কনফারেন্স দ্বিতীয় বৃহত্তম (১৪ টি আসন সহ) হিসাবে আবির্ভূত হয়। পরবর্তী নির্বাচনসমূহ যথাক্রমে ১৯৩৮ এবং ১৯৪৭ সালে অনুষ্ঠিত হয়েছিল।

১৯৩৯ সালে, মুসলিম কনফারেন্স দলটি শেখ আবদুল্লাহর নেতৃত্বে নিজেদের নাম পরিবর্তন করে জাতীয় কনফারেন্স রাখে এবং সকল ধর্মের মানুষের কাছে দলটিকে উন্মুক্ত করে দেয়। ১৯৪৬ সালে এটি "কাশ্মীর ছেড়ে দিন" আন্দোলনের সূচনা করে এবং ১৯৪৭ সালে অনুষ্ঠিত নির্বাচনকে বয়কট করে।

সঠিক অনুচ্ছেদ শিরোনাম কোনটি?
titleA. দলীয় সদস্যপদ
titleB. পরবর্তী পথচলা
titleC. প্রজা সভা
titleD. ইতিহাস
উত্তর: titleC
ভারতীয় উপমহাদেশের উত্তর-পশ্চিমাঞ্চলের মিশ্র সংস্কৃতির ধারক ও বাহক ছিল "ইন্দো-গ্রিক", "ইন্দো-সিথিয়ান", "ইন্দো-পার্থিয়ান" ও "ইন্দো-সাসানিড" জাতীয়েরা। এগুলির মধ্যে সর্বপ্রাচীন ছিল ইন্দো-গ্রিক রাজ্য। ১৮০ খ্রিষ্টপূর্বাব্দে গ্রিকো-ব্যাকট্রীয় রাজা ডিমেট্রিয়াস এই অঞ্চল আক্রমণ করে উক্ত রাজ্যটি প্রতিষ্ঠা করেন। বর্তমান পাকিস্তান ও আফগানিস্তানের বিভিন্ন অঞ্চল এই রাজ্যের অন্তর্গত ছিল। পরবর্তী দুই শতাব্দী ধরে একাদিক্রমে ৩০ জনেরও বেশি গ্রিক রাজা এই অঞ্চল শাসন করেন। তারা প্রায়ই পরস্পরের সঙ্গে যুদ্ধবিগ্রহে লিপ্ত থাকতেন। ইন্দো-সিথিয়ানরা ছিল ইন্দো-ইউরোপীয় শক (সিথিয়ান) জাতির শাখা। তারা প্রথমে দক্ষিণ সাইবেরিয়া থেকে ব্যাকট্রিয়ায় এবং পরে সোডিয়ানা, কাশ্মীর, আরাকোশিয়া ও গান্ধার অঞ্চলে অনুপ্রবিষ্ট হয়। দ্বিতীয় খ্রিষ্টপূর্বাব্দের মাঝামাঝি সময় থেকে প্রথম খ্রিষ্টপূর্বাব্দ পর্যন্ত স্থায়ী হয়েছিল তাদের রাজ্য। পহ্লব নামে পরিচিত ইন্দো-পার্থিয়ানরাও কুষাণ শাসনকর্তা কুজুলা কদফিসিসের মতো গান্ধার অঞ্চলের একাধিক রাজার সঙ্গে যুদ্ধ করে বর্তমান আফগানিস্তান ও উত্তর পাকিস্তানের অধিকাংশ অঞ্চলে নিজেদের আধিপত্য বিস্তার করতে সক্ষম হয়েছিল। পারস্যের সাসানিড সাম্রাজ্য ছিল গুপ্ত সাম্রাজ্যের সমসাময়িক। বর্তমান পাকিস্তান অঞ্চল পর্যন্ত এই সাম্রাজ্য প্রসারিত ছিল। এখানে ভারতীয় ও পারসিক সংস্কৃতি মিশে গিয়ে ইন্দো-সাসানিড সংস্কৃতির জন্ম দেয়।

সঠিক অনুচ্ছেদ শিরোনাম কোনটি?
titleA. পারসিক ও গ্রিক আক্রমণ
titleB. উত্তর-পশ্চিমাঞ্চলের মিশ্র সংস্কৃতি
titleC. বৈদিক ও বেদোত্তর যুগ
titleD. ব্রোঞ্জ যুগ
উত্তর: titleB
পূর্বে ডাকযোগে জন্মদিনের কার্ড প্রেরণ করা হতো যা বর্তমানে প্রগতি ও আধুনিক প্রযুক্তির পাল্লায় পড়ে প্রায় হারিয়ে যেতে বসেছে। ব্যক্তি ও পরিবেশের উপর নির্ভর করে আমন্ত্রিত অতিথিদেরকে খেলনা, খাবার, নগদ অর্থ, প্রাইজবন্ড কিংবা অন্যান্য উপহারাদি আদান-প্রদান করতে দেখা যায়। কিংবা অতিথিদেরকে কার্ডে জন্মদিনের উপহার না আনার জন্য উল্লেখ করে স্বনির্বন্ধ অনুরোধ করা হয়।

সঠিক অনুচ্ছেদ শিরোনাম কোনটি?
titleA. জন্মদিনের উপহার
titleB. আয়োজনে আর্থিক স্বচ্ছলতা
titleC. দিন বিভ্রাট
titleD. রাষ্ট্রীয়ভাবে জন্মদিনে ছুটি ও এর ব্যবহার
উত্তর: titleA
২৪.২৬ উত্তর অক্ষাংশ এবং ৮৯.৯ র্পূব দক্ষিণ অংশে নারদ নদের উত্তর তীরে অবস্থিত শহরের নাম নাটোর। নাটোর সদর উপজেলার উত্তরে আত্রাই উপজেলা (নওগাঁ জেলা), উত্তর পশ্চিমে বাগমারা উপজেলা (রাজশাহী জেলা), পূর্বে সিংড়া উপজেলা ও গুরুদাসপুর উপজেলা, দক্ষিণে বড়াইগ্রাম উপজেলা ও বাগাতিপাড়া উপজেলা এবং পশ্চিমে (রাজশাহী জেলার) পুঠিয়া উপজেলা ও বাঘা উপজেলা।

সঠিক অনুচ্ছেদ শিরোনাম কোনটি?
titleA. হালতি বিল
titleB. কাচাগোঁল্লা
titleC. অবস্থান
titleD. শিক্ষা
উত্তর: titleC
১৯৯৪ বিশ্বকাপে মারাদোনা শুধুমাত্র দুইটি খেলায় মাঠে নামেন। এর মধ্যে গ্রীসের বিপক্ষে তিনি একটি গোল করেন। ড্রাগ টেস্টে এফিড্রিন ডোপিং-এর কারণে তাকে বিশ্বকাপ থেকে বহিষ্কার করা হয়। নিজের আত্মজীবনীতে মারাদোনা ঐ টেস্ট সম্পর্কে বলেন যে তার ব্যক্তিগত প্রশিক্ষক তাকে এনার্জি ড্রিংক রিপ ফুয়েল দেওয়ার কারণে তিনি ড্রাগ টেস্টে ধরা পড়েছেন। তার দাবি ছিল, পানীয়টির যুক্তরাষ্ট্রীয় সংস্করণ আর্জেন্টিনীয় সংস্করণের মত নয়, যার মধ্যে ঐ রাসায়নিক দ্রব্যটি ছিল এবং তার প্রশিক্ষক অনিচ্ছাকৃতভাবে তা ব্যবহার করে। ফিফা তাকে ১৯৯৪ বিশ্বকাপ থেকে বহিষ্কার করে এবং আর্জেন্টিনাও দ্বিতীয় পর্ব থেকেই বিদায় নেয়। মারাদোনা আলাদাভাবে এও দাবী করেন যে প্রতিযোগিতায় অংশগ্রহণের পূর্বে ওজন কমানোর জন্য ঐ রাসায়নিক দ্রব্য ব্যবহারে ফিফার সাথে তার একটি চুক্তি হয়েছিল।

১৯৯৪ বিশ্বকাপের পর মারাদোনার ১৭ বছরের আন্তর্জাতিক ক্যারিয়ারের ইতি ঘটে। পুরো ক্যারিয়ারে তিনি ৯১ খেলায় ৩৪টি গোল করেন।

সঠিক অনুচ্ছেদ শিরোনাম কোনটি?
titleA. গ্রেফতার
titleB. প্রারম্ভিক জীবন
titleC. সম্মাননা
titleD. ১৯৯৪ বিশ্বকাপ
উত্তর: titleD
১৮৯৩ সালের ২৩ জুলাই এল. লিউটার্ড ও ক্ষেত্রপাল চক্রবর্তী'র উদ্যোগে "বেঙ্গল একাডেমি অব লিটারেচার" স্থাপিত হয়। প্রথমদিকে একাডেমির কার্যাবলি, সভা, মুখপত্র শুধুমাত্র ইংরেজি ভাষায় প্রকাশিত হতো। পরে এই ব্যাপারে কোনো কোনো সদস্য আপত্তি প্রকাশ করলে উমেশচন্দ্র বটব্যালের প্রস্তাবানুসারে একাডেমির নাম পরিবর্তন করে বঙ্গীয় সাহিত্য পরিষদ করা হয়। এর যাত্রা শুরু হয় কলকাতার শোভাবাজারে বিনয়কৃষ্ণ দেব-এর বাসভবনে।

বাংলা সাহিত্যের উন্নতি সাধন ছিল পরিষদের মূল উদ্দেশ্য। কিন্তু প্রথমদিকে এর প্রায় সব কাজই ইংরেজিতে সম্পন্ন হতো। এমনকি সভার মুখপত্র হিসেবে প্রকাশিত মাসিক পত্রিকা দি বেঙ্গল একাডেমি অব লিটারেচার-এর অধিকাংশই লিপিবদ্ধ হতো ইংরেজিতে। এই অসঙ্গতি দূর করার উদ্দেশ্যে উমেশচন্দ্র বটব্যালের প্রস্তাবানুসারে ১৮৯৪ সালের ১৮ ফেব্রয়ারি পরিষদের সভায় মুখপত্রটি দি বেঙ্গল একাডেমি অব লিটারেচার ও বঙ্গীয় সাহিত্য পরিষদ - এ উভয় নামেই প্রকাশ করার সিদ্ধান্ত গৃহীত হয়। ১৮৯৪ সালের ২৯ এপ্রিলের সভায় পরিষদের নামটি "বঙ্গীয় সাহিত্য পরিষদ" হিসেবে সর্বসম্মতক্রমে গৃহীত হয়। এরপর থেকে পরিষদের মুখপত্রটি সাহিত্য পরিষদ পত্রিকা নামে ত্রৈমাসিক পত্রিকা হিসেবে বাংলায় প্রকাশিত হতে থাকে।

১৮৯৪ সালে পরিষদের সভাপতি ছিলেন রমেশচন্দ্র দত্ত, সহসভাপতি ছিলেন রবীন্দ্রনাথ ঠাকুর ও নবীনচন্দ্র সেন এবং সম্পাদক ছিলেন এল লিওটার্ড, দেবেন্দ্রনাথ মুখোপাধ্যায় ও রামেন্দ্রসুন্দর ত্রিবেদী।

সঠিক অনুচ্ছেদ শিরোনাম কোনটি?
titleA. সংগঠন
titleB. অবদান
titleC. প্রতিষ্ঠাকাল
titleD. গবেষণা
উত্তর: titleC
এ শহরের চেন্নাই আন্তর্জাতিক বিমানবন্দর ঘরোয়া এবং আন্তর্জাতিক উভয় ধরনের আকাশভ্রমণের জন্য বিমানবন্দর হিসেবে ব্যবহৃত হয়। এটি দক্ষিণ এশিয়া, দক্ষিণপূর্ব এশিয়া, মধ্যপ্রাচ্য, ইউরোপ এবং উত্তর আমেরিকার প্রধান কেন্দ্রগুলির সঙ্গে প্রায় ত্রিশটি জাতীয় এবং আন্তর্জাতিক বিমানসংস্থার ফ্লাইটের মাধ্যমে সরাসরি সংযুক্ত। এই বিমানবন্দরটি ভারতের দ্বিতীয় ব্যস্ততম মালবাহী টার্মিনাল।

সঠিক অনুচ্ছেদ শিরোনাম কোনটি?
titleA. রেলযোগাযোগ
titleB. বিমান যোগাযোগ
titleC. সড়ক যোগাযোগ
titleD. চিকিৎসা কেন্দ্র
উত্তর: titleB
২০১৪ ফিফা বিশ্বকাপের অফিসিয়াল বল আডিডাস ব্রাজুকা। বলের নাম নির্বাচনের জন্য গণভোটের আয়োজন করা হয়েছিল, যাতে অংশগ্রহণ করে ১০ লক্ষেরও বেশি ব্রাজিলীয় ফুটবল ভক্ত। ব্রাজুকা নামটি প্রায় ৭০ শতাংশ ভোট পেয়ে বিজয়ী হয়। বিশ্বকাপে বল সরবরাহের দায়িত্ব দেওয়া হয় আডিডাসকে, যারা ১৯৭০ বিশ্বকাপ থেকে এই দায়িত্ব পালন করে আসছে।

সঠিক অনুচ্ছেদ শিরোনাম কোনটি?
titleA. বল
titleB. স্কোয়াডসমূহ
titleC. মাসকট
titleD. অফিসিয়াল সঙ্গীত
উত্তর: titleA
মহিলা কর্মকর্তা প্রথম ঢাকা মেট্রোপলিটন পুলিশে যোগদান করে ১৯৭৮ সালে। ঢাকা মেট্রোপলিটন পুলিশ আরো একটি বিশেষ নারী পুলিশ উত্থাপিত করেছে ২০০৮ সালে। যে মহিলা অপরাধের সঙ্গে জড়িত আছে তাদের অপরাধ সঠিক ভাবে তদন্ত এবং গ্রেফতার করার জন্য নারী পুলিশ বাহিনী তৈরি করা হয়েছে। সহকারী কমিশনার বিশেষ নারী পুলিশ বাহিনীদের মধ্যে মোট ২৪ জন নারীকে প্রধান কর্মকর্তা হিসেবে নিয়োগ করেছেন।

সঠিক অনুচ্ছেদ শিরোনাম কোনটি?
titleA. বিশেষ অস্ত্র ও কার্যপদ্ধতি (সোয়াত)
titleB. বিশেষ নারী পুলিশ বাহিনী
titleC. সংগঠন
titleD. ইতিহাস
উত্তর: titleB
১৫ই সেপ্টেম্বর ১৯৯৬ সালে লারা সিভিল এভিয়েশন অথরিটি অফ বাংলাদেশের কাছ থেকে প্রাইভেট পাইলটের লাইসেন্স অর্জন করেন। ১৯৯৮ সালের ১৯শে মার্চ লারা বাণিজ্যিক পাইলট লাইসেন্স লাভ করেন। এরপরই তিনি পাইলটদের প্রশিক্ষক হওয়ার প্রশিক্ষণ নেন। তিনি বাংলাদেশের প্রথম নারী পাইলট প্রশিক্ষক। পাইলট হতে ইচ্ছুক শিক্ষাথীদের ক্লাশ নেওয়ার পাশাপাশি উড্ডয়নের প্রশিক্ষণ নিতে শুরু করেন। পঞ্চাশ ঘণ্টার এই প্রশিক্ষণের শেষ দিনটি ২৭ সেপ্টেম্বর ১৯৯৮ সালে বিমান দুর্ঘটনার সম্মুখীন হন।

সঠিক অনুচ্ছেদ শিরোনাম কোনটি?
titleA. বৈমানিক জীবন
titleB. মৃত্যু
titleC. জন্ম ও পরিবার
titleD. সম্মাননা
উত্তর: titleA
আকিনচি ১৯৪৭ সালে ২৮ ডিসেম্বর লিমাস্সোলে জন্মগ্রহণ করেন। তিনি মিডল ইস্ট টেকনিক্যাল ইউনিভার্সিটি থেকে স্থাপত্য বিদ্যায় পড়াশুনা করেন। এ বিশ্ববিদ্যালয়েই তার সহধর্মিনী মিরাল আকিনচির সাথে প্রথম দেখা হয়। ১৯৭৩ সালে তিনি সাইপ্রাসে ফিরে আসেন এবং ১৯৭৪ বিয়ে করেন। তাদের প্রথম সন্তান দোজা ১৯৭৫ সালে জন্মগ্রহণ করে।

সঠিক অনুচ্ছেদ শিরোনাম কোনটি?
titleA. রাষ্ট্রপতি
titleB. পিচ অ্যান্ড ডেমোক্রেসি মুভমেন্ট
titleC. প্রাথমিক জীবন
titleD. রাজনৈতিক জীবন
উত্তর: titleC
২০২০ সালের অলিম্পিক মহিলা ফুটবলের বাছাইপর্বে, এশিয়ান বিভাগের জন্য গ্রুপ বি ম্যাচের তৃতীয় রাউন্ডটি উহান এবং পরে নানজিংয়ে অনুষ্ঠিত হওয়ার পরিকল্পনা করা হয়েছিল, তবে শেষ পর্যন্ত ম্যাচটি অস্ট্রেলিয়ার সিডনিতে অনুষ্ঠিত হয়েছিল চীন যেমনটি দিয়েছে খেলা ধরে রাখা। ২০২০ সালের ৫ ফেব্রুয়ারী সুজৌতে অনুষ্ঠিত হতে যাওয়া ২০২০ চাইনিজ এফএ সুপার কাপ স্থগিত করা হয়েছিল। ২০২০ এশিয়ান চ্যাম্পিয়ন্স লিগের প্লে-অফ ম্যাচটি বন্ধ দরজার পিছনে খেলা হয়েছিল সাংহাই এসআইপিজি এবং বুড়িরাম ইউনাইটেডের মধ্যে। চাইনিজ ফুটবল অ্যাসোসিয়েশন ঘোষণা করেছে যে ২০২০ মৌসুমটি ৩০ শে জানুয়ারী থেকে পিছিয়ে দেওয়া হয়েছে। চ্যাম্পিয়ন্স লিগের গ্রুপ পর্বে চীন ক্লাবগুলির জন্য সমস্ত হোম ম্যাচ স্থগিত করেছে এশিয়ান ফুটবল কনফেডারেশন। ৩ মার্চ ২০২০ পর্যন্ত তাদের তিনটি একটিও খেলা খেলেনি 

অলিম্পিক বক্সিং বাছাইপর্ব মার্চ মাসে পুনরায় নির্ধারণ করা হয়েছে এবং অনুষ্ঠান স্থানটি জর্ডানের আম্মানে স্থানান্তরিত করা হয়েছে। অলিম্পিক মহিলা বাস্কেটবল বাছাইপর্বের গ্রুপ বি, মূলত গুয়াদডংয়ের ফোসনে অনুষ্ঠিত হওয়ার কথা, এছাড়াও তিনি সার্বিয়ার বেলগ্রেডে চলে এসেছিলেন। 

অন্যান্য বড় স্পোর্টস ইভেন্টগুলির হিসাবে, ২০১৯-২০ এফআইএস আল্পাইন স্কি ওয়ার্ল্ড কাপ, ১৫-১৬ ফেব্রুয়ারিতে নির্ধারিত, ২০২০ প্রাদুর্ভাবের কারণে বাতিল করা হয়েছিল। ইভেন্টটি মূলত ২০২২ সালের শীতকালীন অলিম্পিকের প্রথম পরীক্ষা হওয়ার পরিকল্পনা করা হয়েছিল। মূলত ১৩ থেকে ১৫ মার্চ পর্যন্ত নানজিংয়ে অনুষ্ঠিত হবে ২০২০ সালের বিশ্ব অ্যাথলেটিকস ইনডোর চ্যাম্পিয়নশিপগুলি এক বছরের জন্য স্থগিত এবং একই স্থানে অনুষ্ঠিত হবে। কনফেডারেশনস কাপ এশিয়া প্যাসিফিক গ্রুপ প্রথম, যা ডুংগুয়েনে অনুষ্ঠিত হবে, গুয়াংডংকে কাজাখস্তানের নুর-সুলতানে স্থানান্তরিত করা হয়েছে। 

রাজ্যের সাধারণ ক্রীড়া প্রশাসনের এপ্রিল অবধি সমস্ত ক্রীড়া ইভেন্ট স্থগিত করার ঘোষণা দিয়েছিল। মুদানজিয়াং স্পোর্টস কালচার শীতকালীন শিবির এবং চীন র‌্যালি চ্যাম্পিয়নশিপ চাংবাই পর্বতমালা উভয়ই স্থগিত রয়েছে। জাতীয় মহিলা বাস্কেটবল গেম স্থগিতের পরে, চীনা ভলিবল অ্যাসোসিয়েশন সমস্ত ভলিবল ম্যাচ এবং কার্যক্রম স্থগিত করেছে। 

২০২০ সানিয়া ইপ্রিক্স, ২০১২-২০১৮ ফর্মুলা ই মৌসুমের তৃতীয় রাউন্ডটি ২১ মার্চ হওয়ার কারণে, এখনও ঘোষণার তারিখ স্থগিত করা হয়েছিল। ১২ ফেব্রুয়ারি, ২০২০ চীনা গ্র্যান্ড প্রিকস, ১৯ এপ্রিল অনুষ্ঠিত হতে যাওয়া ২০২০ ফর্মুলা ওয়ান ওয়ার্ল্ড চ্যাম্পিয়নশিপের চতুর্থ রাউন্ড স্থগিত করা হয়েছে। 

২০২০ সালের ২৫ ফেব্রুয়ারি থেকে ১ মার্চ শুরু হওয়া লিংসুই চীন মাস্টার্স ব্যাডমিন্টন টুর্নামেন্টটি স্থগিত করে মে মাসের প্রথম দিকে স্থানান্তর করা হয়েছিল। 

চীনের ১৪ তম জাতীয় শীতকালীন গেমস, মূলত ১৬-২৬ ফেব্রুয়ারিতে নির্ধারিত ছিল, সেটিকেও স্থগিত করা হয়। 

সঠিক অনুচ্ছেদ শিরোনাম কোনটি?
titleA. ক্রীড়া ইভেন্ট
titleB. আবিষ্কার
titleC. জনস্বাস্থ্য জরুরী ঘোষণা
titleD. পরিসংখ্যান
উত্তর: titleA
চতুর্থ ব্যারন লিটলটন জর্জ লিটলটন ও অষ্টম ব্যারোনেট স্যার স্টিফেন গ্লিনের কন্যা, প্রথম পত্নী মেরি’র দ্বাদশ ও কনিষ্ঠ পুত্র ছিলেন আলফ্রেড লিটলটন। এটনে অধ্যয়ন করেন। সেখানে পপের সভাপতির দায়িত্ব পালন করেন ও পরবর্তীতে কেমব্রিজের ট্রিনিটি কলেজে অধ্যয়ন করেন। কেমব্রিজে থাকাকালে বিশ্ববিদ্যালয় পিট ক্লাবের সদস্য ছিলেন। বিশ্ববিদ্যালয়ের খেলায় কেমব্রিজের সদস্যরূপে অক্সফোর্ডের বিপক্ষে রিয়্যাল টেনিসে অংশ নেন।

ফুটবল ও ক্রিকেট - উভয় খেলাতেই সমান দক্ষতা প্রদর্শন করেছেন। বিশ্ববিদ্যালয়ে থাকাকালে বিশ্ববিদ্যালয়ের পক্ষে পাঁচটি খেলায় অংশ নিয়েছেন। ১৮৭৬ থেকে ১৮৭৯ সাল পর্যন্ত ক্রিকেট, ১৮৭৬ থেকে ১৮৭৮ সাল পর্যন্ত ফুটবল, ১৮৭৬ সালে অ্যাথলেটিক্সে হ্যামার থ্রো, ১৮৭৭ থেকে ১৮৭৯ সাল পর্যন্ত র‍্যাকেট ও ১৮৭৭ থেকে ১৮৭৯ সাল পর্যন্ত রিয়্যাল টেনিসে অংশ নেন। ফলে, সন্দেহাতীতভাবে তিনি তার সময়কালে সেরা সর্বক্রীড়াবিদের সম্মাননা লাভ করেছেন। ঐ সময়ে তার একমাত্র প্রতিদ্বন্দ্বী ছিলেন অক্সফোর্ডের কুথবার্ট অটাওয়ে। এছাড়াও, প্রথম খেলোয়াড় হিসেবে ইংল্যান্ডের পক্ষে ক্রিকেট ও ফুটবলে অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শৈশবকাল
titleC. ফুটবলে অংশগ্রহণ
titleD. প্রথম-শ্রেণীর ক্রিকেট
উত্তর: titleB
[[পাকিস্তান]] গঠিত হবার পর থেকে হক সাহেব [[ঢাকা হাইকোর্ট|ঢাকা হাইকোর্টে]] পুনরায় আইন ব্যবসা শুরু করেছিলেন। তিনি ঢাকা হাইকোর্ট বারের প্রথম সভাপতি নির্বাচিত হন। [[১৯৫১]] সালে তিনি পূর্ব পাকিস্তানের এটর্নি জেনারেল নিযুক্ত হন। ১৯৫৩ সাল পর্যন্ত তিনি এই পদে ছিলেন। ১৯৫২ সালের [[ভাষা আন্দোলন|ভাষা আন্দোলনে]] এ. কে. ফজলুক হক সমর্থন দেন।

সঠিক অনুচ্ছেদ শিরোনাম কোনটি?
titleA. খেলাফত আন্দোলন
titleB. পাকিস্তান আমলে রাজনীতি
titleC. কৃষক শ্রমিক পার্টি গঠন
titleD. ১৯৫৫-এর নির্বাচন
উত্তর: titleB
২০১৫ সালের জুলাইয়ে নতুন মৌসুমের প্রস্তুতির জন্য ম্যানচেস্টার সিটি অস্ট্রেলিয়ার খেলতে যায়, সেখানে সিনিয়র দলে ডাক পান। সেখানে ২০১৫ ইন্টারন্যাশনাল চ্যাম্পিয়েন্স কাপে রোমার বিপক্ষে ১ টি গোল দেন।

২০১৫ সালের ১০ আগস্ট কেলেচি প্রিমিয়ার লিগের ১ম ম্যাচের স্কোয়াডে অন্তর্ভুক্ত হন। সেই ম্যাচে ওয়েস্ট ব্রোমের বিপক্ষে বদলি খেলোয়ার হিসেবে নামে, ম্যাচটি ৩-০ গোলে জয়লাভ করে ম্যানচেস্টার সিটি। এর ১৯ দিন পর রাহিম স্টারর্লিং এর বদলে প্রথমবারের মত একাদশে জায়গা পায়, ইতিহাদ স্টেডিয়ামে সেই ম্যাচে ওয়ার্টফোর্টের বিপক্ষে ২-০ গোলে জয়লাভ করে ম্যানচেস্টার সিটি। ১২ সেপ্টেম্বরে উইলফ্রেড বনির বদলি হিসেবে নেমে ক্রিস্টাল প্যালেসের বিপক্ষে শেষ মুহুর্তে দলের একমাত্র গোলটি করেন।

২০১৬ সালের জানুয়ারিতে এফএ কাপের ৪র্থ পর্বে অ্যাস্টন ভিলা ম্যাচে কেলেচি তার প্রথম হ্যাট্রিক করেন। সেই মাসে সামির নাসরির ইনজুরির কারণে উয়েফা চ্যাম্পিয়েন্স লিগে দলে সুযোগ পান।

২০১৬ সালের ২৩ এপ্রিল স্টোক সিটির বিপক্ষে তার দেয়া জোড়া গোলের সুবাদে ৪-০ গোলে জয়লাভ করে ম্যান সিটি। ২৬ এপ্রিল উয়েফা চ্যাম্পিয়েন্স লিগে সেমিফাইনালে বদলি হিসেবে নামেন। এর ৫ দিন পর

সাউথহ্যাম্পটনের বিপক্ষে জোড়া গোল দেন, সেই ম্যাচটি ৪-২ গোলে জায় পায় ম্যানচেস্টার সিটি। কেলেচি ইহিয়ানাচো প্রিমিয়ার লিগে ৮ টি গোল দিয়ে ২০১৫-১৬ মৌসুম শেষ করেন। সেবার প্রতি ৯৩.৯ মিনিটে ১ টি করে গোল দেন কেলেচি, যা লিগের সেরা। ২০১৫-১৬ মৌসুমের সব ম্যাচ মিলিয়ে ১৪ টি গোল এবং ৫ টি এসিস্ট করেন, যা তাকে ম্যানচেস্টার সিটির ৩য় সর্বোচ্চ গোলদাতা খেতাব এনে দেয়।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. ২০১৫-১৬ মৌসুম
titleC. ২০১৬-১৭ মৌসুম
titleD. ম্যানচেস্টার সিটি
উত্তর: titleB
এই প্রতিষ্ঠানের লক্ষ্য হিসাবে বলা হয়েছে -

ফার্মেসি শিক্ষা পরিচালিত হয় এরূপ সরকারি ও বেসরকারি শিক্ষা প্রতিষ্ঠানসমূহে সুশাসন ও ব্যবস্থাপনা উন্নয়নের মাধ্যমে উচ্চশিক্ষা ও উদ্ভাবনী গবেষণায় উৎকর্ষতা অর্জন, স্থায়ী আর্থ-সামাজিক উন্নয়ন ও জ্ঞান ভিত্তিক অর্থনীতি গড়ে তুলতে বিশ্ববিদ্যালয় ও ইনস্টিটিউট অব হেল্থ টেকনোলজিসমূহকে সার্বিক সুবিধা প্রদান নিশ্চিত করা।

সঠিক অনুচ্ছেদ শিরোনাম কোনটি?
titleA. কার্যসূচী
titleB. কোর্স পরিচালনা ও সনদ
titleC. ইতিহাস
titleD. লক্ষ্য ও উদ্দেশ্য
উত্তর: titleD
মধ্যখানে আলি কুলি সাইবানির ১০০০০ অশ্বারোহী সেনার দল,ডানে সিকান্দার খান উজবাক এবং বামে আবদুল্লাহ খান উজবাক মুঘল সেনাবাহিনী কে নেতৃত্ব দিয়েছিল।অগ্রগামী সেনাদলকে নেতৃত্ব দিয়েছিল হুসাইন কুলি বেগ ও শাহ কুলি মাহরাম এবং তুর্কদের থেকে বৈয়ারাম খার বিচ্ছিন্নতা নিশ্চিত করা হয়েছিল।

আফগান ঘোড়সওয়ারি নিয়ে গঠিত প্রথম শ্রেনীর ৩০,০০০ শক্তিশালী অশ্বারোহী সেনার দল ও ৫০০ হাতীর হস্তীবাহিনী হিসাব করলে হেমুর সেনাদল সাংখ্যিকভাবে উন্নত ছিল। প্রত্যেকটি যোদ্ধা হাতী ধাতব বর্মে সুরক্ষিত ছিল এবং তাদের পিঠে মাসকেটিয়ার ও ক্রসবোম্যান ছিল। "হাওয়াই" নামের হাতীর পিঠে চড়ে, হিমু  তার  সেনাদলকে নিজেই নেতৃত্ব দিয়েছিলেন। তার বামপাশে বোনের ছেলে রাময়া এবং ডান পাশ শাদি খান কাক্কার নেতৃত্ব দিয়েছিল। তার সেনাদল অভিজ্ঞ ও প্রচুর আত্মবিশ্বাসী ছিল এবং হেমু সেই সময়ে আদিল শাহর হয়ে ২২ টি যুদ্ধে জয় লাভ করেছিলেন।যদিও এ যুদ্ধে হেমুর কোন গোলন্দাজ বাহিনী ছিল না।

সঠিক অনুচ্ছেদ শিরোনাম কোনটি?
titleA. বিন্যাস
titleB. প্রস্তাবনা
titleC. পটভূমি
titleD. ভবিষ্যৎ ফল
উত্তর: titleA
আকবর আলি খান ১৯৪৪ সালে ব্রাহ্মণবাড়িয়ার নবীনগরে জন্মগ্রহণ করেন। তিনি তার পুরো স্কুল জীবন পার করেন নবীনগর হাই স্কুলে। তিনি ঢাকা কলেজে ভর্তি হন এবং ১৯৬১ সালে আই. এস. সি পাশ করেন। এরপর তিনি ঢাকা বিশ্ববিদ্যালয়ের ইতিহাস বিভাগে অধ্যয়ন করেন এবং সেখান ১৯৬৪ সালে সম্মান ও ১৯৬৫ সালে মাস্টার্স সম্পন্ন করেন দুটিতেই প্রথম শ্রেণীতে প্রথম হয়ে। সরকারী চাকুরীতে যোগদানের পূর্বে তিনি কিছু সময়ের জন্য শিক্ষকতা করেন। ১৯৬৭-৬৮ মৌসুমে তিনি লাহোরের সিভিল সার্ভিস 
একাডেমিতে যোগ দেন। প্রশিক্ষণ শেষে ১৯৭০ সালে হবিগঞ্জ মহুকুমার এস. ডি. ও. হিসেবে পদস্থ হন। তিনি তার এলাকায় সুষ্ঠুভাবে ১৯৭০-এর নির্বাচন পরিচালনা করেন। 

সঠিক অনুচ্ছেদ শিরোনাম কোনটি?
titleA. বই
titleB. প্রাথমিক জীবন
titleC. সমসাময়িক কার্যাবলী
titleD. পরবর্তী জীবন
উত্তর: titleB
সেমাই প্রথমে তেল ছাড়া বা তেল (বা ঘি) দিয়ে বাদামী বর্ণ ধারণ করা পর্যন্ত ভেজে নিতে হয়। এরপর দুধ আগুনে জ্বাল দিয়ে ঘন করা হয়। এ পর্যায়ে দুধে পরিমাণ মতো এলাচ, দারুচিনি ইত্যাদি গরম মশলা মেশানো হয়। এর পর তাতে রুচি মাফিক চিনি মেশানো হয়। অতঃপর মশলা ও চিনি মেশানো ঘন দুধে ভাজা সেমাই মিশিয়ে কিছুক্ষণ নেড়ে রান্না করা হয়। অতঃপর কিসমিস দেয়া হয় এবং আরো কিছুক্ষণ আগুনে রাখা হয়।

সঠিক অনুচ্ছেদ শিরোনাম কোনটি?
titleA. রকমফের
titleB. পরিবেশন পদ্ধতি
titleC. রন্ধনপ্রণালী
titleD. দুধ সেমাই
উত্তর: titleD
তামিরভ ১৮৯৯ সালের ২৯শে অক্টোবর রুশ সাম্রাজ্যের (বর্তমান আজারবাইজান) বাকু শহরে এক মার্কিন পরিবারে জন্মগ্রহণ করেন। তার পিতা সেখানে এক তেলের কোম্পানিতে কাজ করতেন। তিনি নয় বছর মস্কো আর্ট থিয়েটার নাট্য স্কুলে প্রশিক্ষন গ্রহণ করেন। ১৯২৩ সালের জানুয়ারি মাসে তিনি অভিনয়শিল্পীদের দলের সাথে তিন মাসের সফরে প্রথমবার মার্কিন যুক্তরাষ্ট্রে আসেন। তিনি নভেম্বর মাসে পুনরায় যুক্তরাষ্ট্রে যান এবং ১৯২৪ পর্যন্ত সেখানে থাকেন। ১৯২৭ সালের অক্টোবরে আরেকটি সফরকালীন তিনি স্থায়ীভাবে যুক্তরাষ্ট্রে থাকার সিদ্ধান্ত নেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. জীবনী
titleD. প্রারম্ভিক জীবন
উত্তর: titleD
লেনোভো অক্টোবর, ২০১৭ সালে ২৫ তম বার্ষিকীর রেট্রো থিংকপ্যাড ২৫ মুক্তি দেয়। এর ডিজাইন সমসাময়িক অন্যান্য থিংকপ্যাড থেকে ভিন্ন, কারণ এতে ৭ রোয়ের লেআউটের ধ্রুপদী কীবোর্ড ব্যবহার করা হয়েছে, যেটি অনেক পুরোনো থিংকপ্যাডে দেখা যেতো। এবং এতে লোগোর রঙেও পরিবর্তন আনা হয়। ৭রোয়ের কীবোর্ড আছে এমন থিংকপ্যাড সর্বশেষ ২০১১ সালে মুক্তি পায়। 

সঠিক অনুচ্ছেদ শিরোনাম কোনটি?
titleA. মডেল
titleB. থিংকপ্যাড টুইস্ট
titleC. ২৫তম বার্ষিকীর রেট্রো থিংকপ্যাড
titleD. এক্স সিরিজ (২০০০-বর্তমান)
উত্তর: titleC
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। খড়দা রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

খড়দা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. ইতিহাস
titleC. রেলপথ
titleD. বৈদ্যুতীকরণ
উত্তর: titleA
মহারাষ্ট্র ক্রিকেট অ্যাসোসিয়েশন লাতুর শহরের কাছাকাছি তাদের হোমগ্রাউন্ড নির্মাণের পরিকল্পনা করছে। এছাড়াও লাতুর অঞ্চলের জন্য একটি বিভাগীয় ক্রীড়া কমপ্লেক্স অনুমোদন করা হয়েছে, যা লাতুর, ওসমানাবাদ ও নান্দেদ জেলার খেলোয়াড়দের চাহিদা পূরণ করবে। জাতীয় স্তরে কাবাডি ও বাস্কেট বল অনুষ্ঠিত হয়েছে লাতুর জেলায়।

সঠিক অনুচ্ছেদ শিরোনাম কোনটি?
titleA. সুযোগ সুবিধা
titleB. ডিভিশন
titleC. প্রশাসনিক বিভাগ
titleD. ক্রীড়া
উত্তর: titleD